  Майя Бывальцева Юкаменск ёрослэн тӧроез луон понна вожвылъяськонлэн йылпумъян люкетаз «Юкаменск ёрос» муниципал кылдытэтлэн администрациезлэн тӧроезлэн воштӥсез Константин Бельтюков но Юкаменскысь ёрос эмъюртлэн валтӥсь эмчиез Наталья Николаева потӥзы. Со сярысь туннэ, 1-тӥ тулыспалэ, журналистъёслы Удмуртиысь тӧролэн но кивалтэтлэн администрацизылэн кивалтӥсез Сергей Смирнов вераз. Ӧри пайдалыко ортчиз. Зэмзэ вераса, нырысь ик ӧжыт ӝожомимы вал, кандидатъёс ӧжыт шуыса. Юкаменск ёросын вал ялан азинскон но кужмо тӧро – Борис Востриков. Сыӵе ик бугырскон (ажиотаж), кыӵе вал куд-ог мукет ёросъёсын, ӧз луы. Озьы ке но, витез ик кандидатъёс йӧноесь вал Сергей Смирнов, Удмуртиысь тӧролэн но кивалтэтлэн администрацизылэн кивалтӥсезОзьы ик со кандидатъёслэсь трос тунсыко ӵектонъёс вуизы шуыса пусйиз. Со туризмъя кластерез азинтон но, ӧжыт лыдъем бесерман калыклы юрттон но. Кӧня ке адямиез кадръёсын резерве пыртыны синйылтӥмы. Ми понна та соизлы яке таизлы ёрослы тӧроез быръёнъя вожвылъяськон гинэ ӧвӧл, эшшо ке со адямиосты шедьтон, кин элькун понна сюлмаське Сергей Смирнов, Удмуртиысь тӧролэн но кивалтэтлэн администрацизылэн кивалтӥсезКонстантин Бельтюков гурт возёсэз, ёрослэн йӧскалык йылолъёсыз вылын туризмъя кластерез азинтон но промышленной вузпӧрез улӟытон сярысь ӵектосэныз тодматӥз. Ас вакытаз Юкаменск ёросын льнозавод ужаз. Азьланяз ужпӧрез кутскон понна туннэ етӥнэз нырысь-валысь переработать карон цехез улӟытонъя чакланъёс вань Константин Бельтюков, Юкаменск ёрос администрацилэн тӧроезлэн воштӥсезНаталья Николаева демографиен герӟаськем ужпумъёсты ӝутӥз. Солэн верамезъя, ёросын егит ӧнерчиос уг тырмо. Милям ёросмы элькунын тужгес пичиез. Нырысь ик егит ӧнерчиосты кыскыны но выль ужан интыос кылдытыны кулэ. Гурт возёсын но, мерлыко удысын но Наталья Николаева, Юкаменскысь ёрос эмъюртлэн валтӥсь эмчиезТабере Ёрос кенешысь депутатъёс та кык кандидатъёс пӧлысь муниципал кылдытэтлы тӧроез бырйыны кулэ. Сессия 14-тӥ тулыспаллы чакламын. Тодэ вайытом, Юкаменск ёрослэн азьвыл тӧроез 2018-тӥ арын 21-тӥ толсуре ас мылкыд каремезъя инытужысьтыз кошкиз. Выль кивалтӥсез бырйытозь муниципал кылдытэтлэн тӧроезлэсь ужзэ ёрос администрацилэн кивалтӥсезлэн мерлыко ужпумъёсъя воштӥсез Альфира Балтачева быдэсъя.  Тегъёс: Политика Ижкар Удмуртия Юкаменск СергейСмирнов кивалтӥсьёс  